Anexa 1 - TERMENI DE REFERINȚĂ
Consultant juridic și administrativ privind crearea afacerilor
1. Locul desfășurării consultanței:
Chișinău și Bălți, Republica Moldova.
2. Durata consultanței:
Decembrie 2026 – Decembrie 2027, 9 sesiuni (aproximativ 1 oră per sesiune).
3. Natura consultanței:
Consultantul va elabora un document succint (prezentare/pagină informativă) privind principalele aspecte juridice și administrative ale creării unei afaceri în Republica Moldova pentru refugiații ucraineni beneficiari de protecție temporară sau ai unui alt statut legal de ședere.
De asemenea, consultantul (sau consultanții) va elabora pachetul de instruire (inclusiv prezentarea pentru sesiunile de instruire și consiliere) și va desfășura 9 sesiuni de consiliere de grup pentru refugiații ucraineni și membrii comunităților gazdă din Republica Moldova privind aspectele juridice și administrative legate de inițierea unei afaceri.
4. Contextul și scopul proiectului:
În urma escaladării conflictului din Ucraina la data de 24 februarie 2022, au fost înregistrate mișcări semnificative ale populației și deplasări forțate atât în interiorul Ucrainei, cât și peste granițele acesteia către țările vecine.
Ca răspuns la nevoile umanitare generate de această situație, Societatea de Cruce Roșie din Moldova (SCRM) și-a consolidat semnificativ capacitatea operațională pentru a sprijini refugiații ucraineni din Republica Moldova prin asistență multisectorială, cu accent deosebit pe promovarea integrării socio-economice, inclusiv prin facilitarea accesului la oportunități de angajare și sprijinirea dezvoltării afacerilor și antreprenoriatului.
5. Responsabilități generale:
Sub supervizarea generală a Coordonatorului Senior pentru Mijloace de Trai (Livelihoods Senior Coordinator) și în colaborare cu asistenții sociali locali din filialele Bălți și Chișinău, candidatul selectat va sprijini implementarea proiectului prin:
· facilitarea elaborării unei fișe informative privind principalele aspecte juridice și administrative referitoare la crearea unei afaceri în Republica Moldova pentru refugiații ucraineni și comunitatea locală;
· organizarea și desfășurarea sesiunilor de consiliere de grup pentru refugiații ucraineni și membrii comunităților gazdă în același domeniu.
6. Proiectul la care contribuie consultantul:
„Viitor Rezilient pentru Refugiații Ucraineni și Comunitățile Gazdă din Moldova”
7. Sarcinile care urmează a fi realizate în cadrul contractului:
7.1 Consultantul va îndeplini următoarele sarcini de bază:
1. Elaborarea unei fișe informative (inclusiv a unei prezentări) privind principalele aspecte juridice și administrative ale creării unei afaceri pentru persoanele strămutate din Ucraina. Materialul elaborat va constitui proprietatea Societății de Cruce Roșie din Moldova (SCRM) și va putea fi distribuit doar cu permisiunea acesteia.
2. În cadrul celor 9 sesiuni de consiliere de grup desfășurate online, expertul va oferi participanților îndrumare practică privind cadrul juridic, administrativ și fiscal aplicabil inițierii și desfășurării unei afaceri în Republica Moldova, inclusiv:
· formele juridice de organizare a afacerilor;
· procedurile de înregistrare;
· obligațiile fiscale;
· cerințele de raportare pentru refugiații ucraineni și membrii comunităților gazdă.
De asemenea, fișa informativă elaborată va fi distribuită participanților.
3. Oferirea de îndrumare practică privind procedurile de inițiere și înregistrare a unei afaceri, inclusiv etapele necesare, documentele solicitate, autoritățile competente și procedurile administrative aplicabile.
4. Explicarea drepturilor și obligațiilor aferente activității antreprenoriale pentru refugiații ucraineni și resortisanții țărilor terțe (TCN), inclusiv aspectele relevante privind statutul juridic, protecția temporară și dreptul de a munci și desfășura activități economice în Republica Moldova.
5. Sesiunile de consiliere vor fi desfășurate online. Participanții vor avea posibilitatea să se conecteze atât de la domiciliu, cât și să participe din sediile filialelor Chișinău și Bălți, unde este disponibil echipamentul educațional necesar.
6. Consultantul va adapta explicațiile și exemplele practice la nevoile și nivelul de cunoștințe al participanților, asigurând în același timp respectarea curriculumului aprobat.
7. Sesiunile vor fi desfășurate în limba rusă.
8. Consultantul poate utiliza spațiile Centrelor Comunitare din Bălți și Chișinău pentru facilitarea sesiunilor, acestea fiind dotate cu echipamentul educațional necesar.
9. Plata va fi efectuată în tranșe:
· pentru elaborarea materialului informativ (inclusiv prezentarea de instruire);
· pentru fiecare sesiune informativă desfășurată.
8. Studii, experiență și/sau competențe necesare:
Cerințe de studii și experiență
1. Consultantul trebuie să dețină studii superioare în domeniul:
· economiei;
· dreptului;
· administrării afacerilor;
· antreprenoriatului;
· sau într-un domeniu conex.
2. Consultantul trebuie să demonstreze cunoștințe teoretice și practice, precum și experiență în domeniile:
· antreprenoriatului;
· dezvoltării afacerilor;
· inițierii afacerilor;
inclusiv în ceea ce privește cadrul juridic, administrativ și fiscal, precum și procedurile aplicabile inițierii și desfășurării activităților comerciale de către persoanele strămutate din Ucraina în Republica Moldova.
Competențe și aptitudini
Consultantul trebuie să dețină următoarele competențe:
· capacitatea de a interpreta și explica concepte juridice, administrative, fiscale și de afaceri complexe într-un mod clar și practic;
· abilități eficiente de comunicare;
· cunoașterea limbii române, ruse sau ucrainene;
· competențe de utilizare a programelor Microsoft Office (Word și Excel).
Atitudini și comportamente
În exercitarea atribuțiilor sale, consultantul trebuie să demonstreze:
· responsabilitate;
· neutralitate;
· respect față de colegi și beneficiari;
· toleranță;
· orientare către dezvoltare profesională continuă;
· asertivitate în comunicarea cu beneficiarii.
9. Deplasări necesare:
Nu se aplică (N/A).
10. Competențe:
Valori
1. Incluziune și respect pentru diversitate
Respectă și promovează diferențele individuale și culturale; încurajează diversitatea și incluziunea ori de câte ori este posibil.
2. Integritate și transparență
Menține standarde etice înalte și acționează în conformitate cu principiile, regulile și standardele de conduită ale organizației.
3. Profesionalism
Demonstrează capacitatea de a lucra într-o manieră calmă, competentă și dedicată și manifestă discernământ în gestionarea provocărilor de zi cu zi.
Competențe de bază - indicatori comportamentali
4. Lucru în echipă
Dezvoltă și promovează colaborarea eficientă în cadrul și între echipe pentru atingerea obiectivelor comune și optimizarea rezultatelor.
5. Obținerea rezultatelor
Produce și livrează rezultate de calitate într-o manieră orientată spre servicii și în timp util; este orientat spre acțiune și dedicat atingerii rezultatelor convenite.
6. Gestionarea și partajarea cunoștințelor
Manifestă permanent dorința de a învăța, de a împărtăși cunoștințe și de a inova.
7. Responsabilitate (Accountability)
Își asumă responsabilitatea pentru realizarea priorităților organizației și pentru propriile acțiuni, precum și pentru activitățile delegate.
8. Comunicare
Încurajează și contribuie la o comunicare clară și deschisă; explică aspectele complexe într-un mod informativ, inspirațional și motivant.

